Lav et referat af nedenstående tekst:

Tekst:
Vinterbaderne kan rolig springe i de blå bølger ved Vesterhavet og Limfjorden - uden risiko. Thisted Kommune fik i januar lavet prøver på fem badesteder, og nu viser resultaterne, at indholdet af de skadelige flourstoffer PFAS ligger under grænseværdien. Det skriver TV Midt Vest . Kommunen har udtaget prøver fra blandt andet Søbadet i Thisted samt Vesterhavet i Klitmøller og Vorupør. Prøverne er vigtige for, at vinterbaderne føler sig trygge, forklarer en miljøsagsbehandler. - Der er mange, der har henvendt sig med en bekymring, fordi man finder det mange steder, så vi valgte at undersøge det igen, siger Jannie Kalør Svendsen, miljøsagsbehandler ved Plan, Miljø og Industri i Thisted Kommune. Sidste sommer viste tilsvarende prøver, at der heller ikke var grund til PFAS-bekymring i fjorden eller i havet i Thisted Kommune. Stofferne blev til gengæld påvist i tre søer, men på et niveau under grænseværdien.

Referat:
Indholdet af skadelige flourstoffer er under grænseværdien og betragtes derfor ikke som skadeligt.